Bənzərsən (Aşıq Alı)
Süsənli, sünbüllü, tər bənövşəli,
Yaylaq, bizim yaylaqlara bənzərsən.
İçən ölməz abi-kövsər suyunu,
Bulaq, bizim bulaqlara bənzərsən.

Cənnət olub bizim yerin bu çağı,
Ağ lavaşı, kərə yağı, qaymağı,
Qızlar dəstələnib gəzər oylağı,
Oylaq, bizim oylaqlara bənzərsən.

Ket Dağı, Əyricə, Daşkənd baxarı,
Ağ sürülər, Sarıyaldan yuxarı,
Var bizim suların əcəb axarı,
Çaylaq, bizim çaylaqlara bənzərsən.

Alının gəzdiyi üç gözəl dərə,
Şeqaiq, Çiçəkli, xoş Cözəldərə,
Şahdağdan görünür Başgözəldərə,
Uç dağ bizim, o dağlara bənzərsən,

Qoşmalar